Ruscaceae

Le Ruscaceae i è 'na famìa de piànte monocotilédone che, isé come che l'è definìda al dé d'encö (en sèns piö larc che nó 'ndèla definisiù tradisiunàl), l'è distribüìda 'ndèle regiù temperàde e tropicài. I è erbàcee o arborescènte, a le ólte le g'ha 'na créscita segondària anòmala, a le ólte i ram i è piacc e i fa la fotosìntezi (i vé ciamàcc filoclàdi). I fiùr i è piötòst pesègn, bisesuài e a simetrìa radiàl. I g'ha 6 stam e 'n Ovàre sùpero. El fröt de sòlit l'è 'na baca con pón granì de somésa. En quat verü dei mèmber de chèsta famìa i se 'nsömèa a chèi de le Asparagaceae, famìa emparentàda strèta, ma la mancànsa de fitomelanìne endèla somésa de le Ruscaceae (che le fa mìa sö 'na grösta négra come le Asparagaceae) la testemógna de la apartenènsa a chèsta famìa. 

La famìa l'è stàda recunusìda dei sistémi de clasificasiù modèrni come 'l sistéma de clasificasiù APG II del 2003, aisebé che l'APG II el làsa come opsiù de mitìla dét endèna famìa de Asparagaceae sensu lato ensèma con dele ótre famìe emparentàde. Endèla descrisiù del dé d'encö, per mantègner la monofilia, la famìa la g'ha duzìt ciapà dét divèrsi zèner che prìma i fàa part de le Liliaceae ma che adès l'è cunsideràda en grant polifilética (per ezèmpe 'l sistéma del Cronquist 1981,

Dei óter sistémi i dividìa chèsta famìa en Ruscaceae y Convallariaceae, Dracaenaceae, Nolinaceae, Eriospermaceae (compàgn de Watson e Dallwitz, 1992 en aànti), ma le anàlizi molecolàr del DNA le stabelés el contràre. 

 Tasonomìa 
La famìa de le Ruscaceae la g'ha dèt 28 zèner e 500 spéci. I zèner piö reprezentàcc i è Dracaena (80 spéci), Polygonatum (50 spéci), Sansevieria (50 spéci), Maianthemum (33 spéci), Ophiopogon (30 spéci), e Nolina (25 spéci).

Zèner:
Aspidistra
Beaucarnea
Calibanus
Campylandra
Comosperma
Convallaria
Danae
Dasylirion
Disporopsis
Dracaena
Eriospermum
Gonioscypha
Heteropolygonatum
liriope
Lourya
Maianthemum
Nolina
Ophiopogon
Peliosanthes
Polygonatum
Reineckea
Rohdea
Ruscus
Sansevieria
Semele
Smilacina
Speirantha
Theropogon
Tricalistra
Tupistra

Categoria:Ruscaceae
Categoria:Familie botaneghe